Ari Virtanen
Ari Juha Antero Virtanen (s. 1952 Tampere) on suomalainen fyysikko ja professori. Hän on toiminut vuodesta 1996 lähtien Jyväskylän yliopistossa teollisista sovelluksista vastaavan tutkimuksen johtajana fysiikan laitoksen kiihdytinlaboratoriossa. Kiihdytinlaboratorion tutkimusjohtajaksi hänet nimitettiin vuonna 2010. Jyväskylän yliopiston fysiikan professorina Virtanen on toiminut vuodesta 2017 lähtien.
Aku Partanen
Veli-Matti ”Aku” Partanen (s. 28. lokakuuta 1991 Lappeenranta) on suomalainen kilpakävelijä, joka edustaa seuratasolla Lappeenrannan Urheilu-Miehiä. Vuodesta 2012 häntä on valmentanut Valentin Kononen. Aiemmin hänen valmentajinaan ovat toimineet Liisa Tirkkonen-Grönholm (2001–2007) ja Kai Partanen (2007–2012).